סמי הכבאי

סמי הכבאי (בוולשית: Sam Tân, באנגלית: Fireman Sam; "סם הכבאי") היא סדרת טלוויזיה מונפשת בריטית לילדים, שהופקה במקור בשנות השמונים והתשעים בעבור רשת S4C הוולשית. הסדרה עוסקת בקורותיו של כבאי בשם סמי (במקור סם), ובמשימות והפעילויות אשר סמי מבצע. הסדרה מכילה רעיונות בתחום הבטיחות ומניעת שרפות המונגשים לקהל הצעיר. תחת המותג "סמי הכבאי" הופקו שלוש סדרות: הראשונה בין 1985 ו-1994, השנייה בין 2003 ו-2005 והשלישית החל מ-2008.

עלילה
סמי הוא כבאי מצטיין העובד בתחנת הכיבוי של פונטיפנדי (Pontypandy). בכל פרק נקלעת אחת מהדמויות לצרה או יוצרת אותה, לעיתים בטעות ולעיתים בכוונה תחילה. הדמויות המקורבות לנפגע או הרואות את המתרחש, רצות לטלפון הציבורי או מתקשרות בטלפון הנייד האישי שלהן. השיחה מועברת לפקס בתחנת הכיבוי (או למערכת הממוחשבת שלה בעונות החדשות). מתחנת הכיבוי יוצאים רכבי הכיבוי וההצלה, כאשר על סיפונם סמי וחבריו אלביס ופני (וכן אלי וארנולד בעונות החדשות), כאשר הצוות משתנה מפעם לפעם.

דמויות

צוות כיבוי
סמי ג'ונס (במקור: סם ג'ונס) – הדמות הראשית בסדרה, דודם של שרה וג'יימס. חלם בילדותו על קריירת הכבאות. בסדרות הראשונות בבעלותו של סמי גינה גדולה, בה הוא מתרכז בהמצאת המצאות שונות. הכבאי המצטיין בתחנה ומועמד להחליף את מפקד התחנה.
אלביס קרידלינגטון – חברו השלומיאל של סמי. בעונות הראשונות תפקד בתחנת הכיבוי כשף, אך מאוחר יותר הפך לכבאי מן השורה. משמש כיד ימינו של סמי אך סופג ביקורת קשה ממפקד התחנה. נקרא על שמו של אלביס פרסלי ועוצב בהשראתו.
מפקד התחנה סטיל – מפקד תחנת הכיבוי של פונטיפנדי. בעל שפם עבה וגבות עבות. במהלך הסדרות הזדקן ושפמו הלבין לגמרי. תוקפני בייחוד בעונות הראשונות, בהן מגיב בעצבנות במשפט "עכשיו מי צריך שירות כיבוי!" בכל קריאת חירום. נוהגים להתייחס אליו כ"מפקד התחנה" או "המפקד סטיל". בעונה השישית מתגלה רגישותו ופחדיו. נקרא "ויקטור" בדיבוב העברי הראשון (שהוא גם שמו הפרטי).
פני מוריס (החל מעונה 2) – הכבאית הראשונה מהמין הנשי. רגישה, עדינה וסבלנית. משמשת כרכזת הספורט של התחנה. בסדרות הראשונות היה שיערה ג'ינג'י ושזור בצמה, אבל קוצר החל מהעונה החמישית, ובעונה ה-12 שיערה התארך ונאסף בתור צמה שנית. נקראה "יפה" בדיבוב העברי הראשון.
יענקל'ה אוונס (במקור: טרבור אוונס) – נהג האוטובוס של פונטיפנדי ממוצא הודי (תימני בדיבוב העברי), בסדרות הראשונות היה גם כבאי מחליף בתחנה, והכבאי היחיד שלא עבר את הכשרת הכבאות ולכן זקוק לצוות כמעט בכל רגע נתון. החל מהעונה החמישית חזר להיות נהג אוטובוס בלבד.
בסרט "גבורי הסופה" הצטרפו לצוות הכיבוי שני כבאים צעירים שסיימו ראשונים את לימודי הכבאות ב"אקדמיית ניוטאון": ארנולד מק'קינלי ואלי פיליפס.

אנשי העיר
אדלה פרייס (במקור: דיליס פרייס) – אימו החד־הורית של אדם. בעלת חנות מצליחה בפונטי פנדי. מאמינה באמונות תפלות מסוגים שונים. מאוהבת ביענק'לה.
מייק פלאד (מעונה 5) – אביה של מנדי. בא מהאיים הקריביים. טכנאי.
הלן מלקולם פלאד (מעונה 5) – אמה של מנדי. באה מהאיים הקריביים (בדיבוב העברי מאתיופיה). רופאה. אחותו של ויליאמס.
טום תומאס (מעונה 5) – מפקד שירותי ההצלה של פונטי פנדי, בעל מסוק.
צ'רלי ג'ונס (מעונה 6) – אחיו של סמי ואביהם של התאומים ג'יימס ושרה. דייג.
ברונווין ג'ונס (מעונה 6) – אימם של התאומים. בעלת בית הקפה של בלה לזניה, אותו שילבה עם חנות דגים, וכך יצרה את "קפה מלא בדגים". בגרסה העברית נקראת ברונווין "בלה" כמו בלה לזניה מהסדרות הקודמות.
מפקד התחנה צ'יף בויס (מהסרט "השרפה הגדולה בפונטי פנדי") – חברו של מפקד התחנה סטיל, הגיע מהעיר ניוטאון כדי להעניק מדליה לכבאי המצטיין, למד יחד עם סטיל כבאות.
גארת' גריפיתס (מעונה 8) – נהג הרכבת של פונטי פנדי, אביה של ברונווין.
מוס רוברטס (מעונה 8) – מטפס הרים קנדי ומדריך אתגרים.
גב' צ'ן (מעונה 8) – אשה עם עיניים מלוכסנות (לכאורה אסייתית).
בן הופר (מעונה 9) – שומר החופים של פונטי פנדי.
ג'ו ספארקס (מעונה 9) – יזם וממציא של חידושים טכנולוגיים, שתמיד יש בהם תקלות.
ליזי ספארקס (מעונה 9) – אשתו של ג'ו. וטרינרית.
ווילאמס מלקולם (מעונה 12) - רב-סמל במשטרה שעובד בפונטי פנטי. אחיה של הלן ודודה של מנדי.

ילדים ונערים
ג'יימס ושרה ג'ונס (בדיבוב העברי הראשון: בן ועדנה ג'ונס) – תאומים המתבגרים במהלך הסדרה. אחייניו של סמי, שהיה אחראי עליהם במשך הסדרות הראשונות.
אדם פרייס (במקור: נורמן סטנלי פרייס) – בנה השובב של אדלה. מעולל מעשי קונדס בכל רחבי העיר. בעונה 5 עבר שינוי מקיף שכלל תלבושת חדשה, וחלק מאופיו השתנה. האחראי לרוב הבעיות והאסונות בפונטיפנדי.
מנדי פלאד (מעונה 5) – בתם של הלן ומייק. חברתם של התאומים, ולעיתים נסחפת למזימותיו של אדם.
דניאל פרייס (במקור: דרק פרייס, מעונה 6) – בן דודו של אדם. תעלולן כמו דודנו. בפרק הבכורה שלו אדם חשב שהוא מתנהג למופת גם בביתו מכיוון שהוא התנהג בנימוס ליד אימו וחבריו. 
לילי צ'ן (מעונה 8) – בתה של גב' צ'ן.
חנה ספארקס (מעונה 9) – בתם של ג'ו וליזי. מתניידת עם כיסא גלגלים.
פיטר (עונה 14 פרק 10) – ילד הרפתקאות בכיתה של חנה.

בעלי חיים
רקסי (במקור: רדאר, מעונה 6) – כלב ההצלה של תחנת הכבוי ממין דלמטי.
רוזה (עונה 1 עד 5) – החתולה של בלה לזניה, שונתה לחתול זכר בשם אריה.
אריה (מעונה 6) – החתול של ברונווין.
וולי (מעונה 6) – כבשה ואימו של טלטל. 
טלטל (מעונה 5) – טלה ובנה של וולי, אדם טיפל בו בעונה 5.
דאסטי (מעונה 5) – כלב שובב בצבע חום.
ניפר (מעונה 6) – הכלב של אחותה של ברונווין ג'ונס.
ויקטור (עונה 8) – שרקן אותו סמי העניק לשרה וג'יימס, את שמו העניק לו אלביס בשל דמיונו למפקד התחנה ויקטור סטיל.
שאדו (עונה 13) – הכלב של ווילאמס מלקולם.

כלי תחבורה
יופיטר – הכבאית המאובזרת של פונטי פנדי, מופיעה מאז העונה הראשונה, כאשר במהלך הסדרות עברה שינויים קלים. בארוניה מאגר מים גדול, ממנו מכבה הצוות שרפות. הנהג של יופיטר הוא סמי, כאשר לעיתים מוחלף בפני או באלביס. שמה ניתן לה עקב היותה הכבאית הגדולה ביותר, כמו כוכב הלכת יופיטר (צדק), הגדול ביותר במערכת השמש.
טנדר הכיבוי (עונות 2–4) – רכבה הראשון של פני. ברכב ארונות ספורים ומטף כיבוי, אך למרות הכל מונע בשישה גלגלים. חנה בדרך כלל מול הכניסה לבית הכיבוי.
ונוס 1 (מעונה 5) – רכבה השני של פני. רכב זה מאובזר הרבה יותר מקדמו, ועקב זאת הוחלט להרחיב את חניית התחנה כדי לפנות מקום לוונוס. בגבו מכל מים ענק. שמו ניתן לו עקב כוכב הלכת ונוס (נוגה), הקטן יותר מיופיטר, כפי שוונוס קטן מיופיטר הכבאית.
טרקטורון (מרקורי, מעונה 5) – לעיתים, נוהג סמי בשטחים לא סלולים על טרקטורון.
אוטובוס ההסעות של יענקל'ה אוונס – אוטובוס הסעות לבן ועליו פס ירוק ופס אדום המשמש מקור התחבורה הציבורית של פונטיפנדי. לרכב היסטוריה של תקלות. בעונות 1–5 היה הרכב דגם פורד טרנזיט משנת 1975, אך עקב המעבר לאנימציה שונה דגם הרכב לטרנזיט 1996.
רכב התיקונים של מייק פלאד (מעונה 5) – הרכב בו משתמש מייק פלאד. ואן מתוצרת פולקסווגן.
האמבולנס של הלן פלאד (מעונה 5) – האמבולנס בו עובדת הלן פלאד.
נפטון (מעונה 6) – סירת ההצלה של שירותי הכבאות. נהגי נפטון הוא סמי ופני.
טנדר ההצלה של טום תומאס (מעונה 5) – רכב שטח בו משתמש תומאס. ככל הנראה מיצובישי פג'רו.
ואלאבי 1 (מעונה 5) – המסוק המאובזר בו משתמש טום תומאס.
סירת הדיג של צ'ארלי ג'ונס (מעונה 6) – סירה צנועה המאובזרת בכל הדרוש לדיג.
בסי (מעונה 8) – כבאית מסילתית המיועדת לכיבוי אש בקרבת פסי הרכבת המשתרעים בשיפולי הרי פונטיפנדי. מפקד התחנה סטיל מוצא את בסי במקרה ומתחיל במסע שיפוץ והחזרה לכשירות של הרכב.
הרכבת של פונטי פנדי (מעונה 8).
שבתאי (מעונה 8) – כלי טיס ללא טייס המסוגל לזהות עצמים הפולטים חום. בסרט "סמי הכבאי והגיבור המסתורי" נבנה לו תא בתוך ונוס 2.
טיטאן (מעונה 9) – סירת כיבוי.
ג'וּנו (מעונה 9) – אופנוע ים.
הידרה (מהסרט "גיבורי הסופה") – רכב היברידי שיכול לנוע בשטח ובמים.
פניקס (מעונה 10) – רכב הצלת בעלי חיים.
ואלאבי 2 (מהסרט "תעלומה מהחלל") – גרסה מתקדמת של המסוק של טום תומאס.
האמבולנס של מרכז ההצלה (מהסרט "תעלומה מהחלל") – אמבולנס שבו הלן פלאד משתמשת על מנת להציל חיות תקועות בהרים.
ונוס 2 (מהסרט "סמי הכבאי והגיבור המסתורי") – גרסה משודרגת של ונוס שאלביס וארנולד עשו. נקראה בתחילה "סמימוביל".
רחפת (עונה 13) – המכונית שנוהגת אלי.

התאמה לגרסה העברית
בערוץ הופ! נטען כי חלק משמות הדמויות המקוריים היו לועזיים מדי, כגון טרבור ונורמן, ולכן הותאמו לגרסה העברית. "סם" הפך ל"סמי", "טרבור" ל"יענק'לה", "דיליס" ל"אדלה" ו"נורמן" ל"אדם". עם זאת, לימים שונו שמותיהן של דמויות מסוימות בחזרה, כגון שרה וג'יימס (במקום עדנה ובן), סטיל (במקום ויקטור) ופני (במקום יפה).

שידור הסדרה

העונות בסדרת הטלוויזיה

הסרטים 
בנוסף לסדרות הופקו גם חמישה סרטים (באורך של כשעה):

קישורים חיצוניים

הערות שוליים

סדרות טלוויזיה לילדים
זיכיונות: סרטים וסדרות
סדרות טלוויזיה בריטיות שעלו לשידור בשנות ה-1980
סדרות הנפשה ממוחשבת
סדרות ערוץ הופ!
סדרות הנפשה בסטופ-מושן
כיבוי אש

סדרות CBeebies
JimJam: סדרות
סדרות הנפשה בריטיות